CONVOCATÒRIA D'AJUDES PER A LA PUBLICACIÓ D'ASSIGNATURES EN L'O<!---->PEN­COURSEWARE DE LA UNIVERSITAT D'ALACANT (OCW-UA) I PER A INCENTIVAR L'AUTOARXIU DE MATERIALS DOCENTS EN EL SEU REPOSITORI INSTITUCIONAL (RUA) - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/1412)
  + [Valencià](/va/acuerdo/1412)






Selector de idioma

Leer

* [Español](/es/acuerdo/1412)
* [Valencià](/va/acuerdo/1412)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA D'AJUDES PER A LA PUBLICACIÓ D'ASSIGNATURES EN L'O<!---->PEN­COURSEWARE DE LA UNIVERSITAT D'ALACANT (OCW-UA) I PER A INCENTIVAR L'AUTOARXIU DE MATERIALS DOCENTS EN EL SEU REPOSITORI INSTITUCIONAL (RUA)[Butlletí Oficial Universitat d'Alacant](/ca/Publicacion)
===============================================================================================================================================================================================================================================================================

Secretaria General

Butlletí Oficial Universitat d'Alacant





CONVOCATÒRIA D'AJUDES PER A LA PUBLICACIÓ D'ASSIGNATURES EN L'OPEN­COURSEWARE DE LA UNIVERSITAT D'ALACANT (OCW-UA) I PER A INCENTIVAR L'AUTOARXIU DE MATERIALS DOCENTS EN EL SEU REPOSITORI INSTITUCIONAL (RUA)

Data d'aprovació
:   10/02/2010

Data de publicació
:   12/02/2010

Òrgan competent
:   Vicerector de Tecnologia i Innovació Educativa

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=1412.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/1412)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/1412)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA D'AJUDES PER A LA PUBLICACIÓ D'ASSIGNATURES EN L'O<!---->PEN­COURSEWARE DE LA UNIVERSITAT D'ALACANT (OCW-UA) I PER A INCENTIVAR L'AUTOARXIU DE MATERIALS DOCENTS EN EL SEU REPOSITORI INSTITUCIONAL (RUA)&url=https://www.boua.ua.es/va/acuerdo/1412)

**Títol:** CONVOCATÒRIA D'AJUDES PER A LA PUBLICACIÓ D'ASSIGNATURES EN L'OPEN­COURSEWARE DE LA UNIVERSITAT D'ALACANT (OCW-UA) I PER A INCENTIVAR L'AUTOARXIU DE MATERIALS DOCENTS EN EL SEU REPOSITORI INSTITUCIONAL (RUA)

**Secció:** CONVOCATÒRIES I CONCURSOS

**Òrgan:** Vicerector de Tecnologia i Innovació Educativa

**Data d'aprovació:** dimecres, 10 de febrer de 2010

CONVOCATÒRIA D'AJUDES PER A LA PUBLICACIÓ D'ASSIGNATURES EN L'OPENCOURSEWARE DE LA UNIVERSITAT D'ALACANT (OCW-UA) I PER A INCENTIVAR L'AUTOARXIU DE MATERIALS DOCENTS EN EL SEU REPOSITORI INSTITUCIONAL (RUA)  
    
 Amb la finalitat de contribuir a la difusió del coneixement i millorar la qualitat del procés d'ensenyament-aprenentatge amb la utilització de les tecnologies de la informació i la comunicació (TIC), el Vicerectorat de Tecnologia i Innovació Educativa convoca ajudes per a fomentar la publicació d'assignatures en l'OpenCourseWare de la Universitat d'Alacant (OCW-UA,   
[http://ocw.ua.es](http://ocw.ua.es/))  
 i per a incentivar l'autoarxiu de materials docents en el seu Repositori Institucional (RUA,  
[www.ua.es/rua](http://www.ua.es/rua)).   
    
 El projecte OpenCourseWare de la Universitat Alacant és un programa institucional per a la publicació en obert i en Internet de les propostes docents de les assignatures que s'imparteixen en la Universitat d'Alacant. L'OCW-UA s'inscriu dins de l'OpenCourseWare Consortium, un projecte de publicació d'universitats d’arreu del món.   
    
    
 1. CARACTERÍSTIQUES DE LA CONVOCATÒRIA  
    
 La dotació inicial d'aquesta convocatòria d'ajudes ascendeix a 30.000 euros. Atès que són convergents els objectius concrets perseguits per les ajudes recollides en el Pla d'Actuacions del Vicerectorat de Tecnologia i Innovació Educativa per a l'any 2010, el Vicerector de Tecnologia i Innovació Educativa podrà incrementar la dotació inicial de qualsevol de les ajudes amb els excedents que es puguen produir en les restants.   
    
 La seua distribució es farà sobre la base d‘aquest procediment:   
    
 A. Un primer component de l'ajuda, amb un import que serà igual per a tots els participants, serà assignat als projectes docents seleccionats una vegada s'haja publicat l'assignatura en l'OCW-UA. L'import d'aquest component de l'ajuda no podrà excedir els 300 euros.   
    
 B. Un segon component de l'ajuda prendrà en consideració el nombre de materials docents que cada assignatura haja autoarxivat en el RUA.   
    
 C. Un tercer component permetrà incrementar l'ajuda per a les assignatures que acrediten el compliment d'alguns dels següents objectius relacionats amb l'aprenentatge col·laboratiu i el multilingüisme:  
    
 C.1. Que hagen implicat la col·laboració entre docents de diverses universitats per a la programació conjunta de l'assignatura o l'elaboració coordinada de materials de classe que servisquen de suport a les seues respectives assignatures.  
    
 C.2. Que hagen aprofitat la col·laboració dels alumnes, sota la tutela i revisió del professor, en l'elaboració de materials docents que comporten l'aplicació de les TIC.  
    
 C.3. Que incloguen l'edició de materials en diverses llengües (valencià, anglès, francès, etc.). En la valoració d'aquest objectiu s'exceptuaran, lògicament, els textos de les assignatures lingüístiques vehiculades en la llengua o llengües objecte d'estudi.  
    
 C.4. Que incloguen materials didàctics audiovisuals (àudio o vídeo) per a l'elaboració dels quals es podran usar els mitjans tecnològics de què disposa la FRAGUA de la Universitat d'Alacant.  
    
    
 Cada projecte docent no podrà rebre (sumats els tres components de l'ajuda) una quantitat superior a 500 €.   
    
 2. SOL·LICITANTS I PROCEDIMENT DE SOL·LICITUD   
    
 Podran optar a rebre aquestes ajudes els professors de la Universitat d'Alacant que presenten projectes docents relacionats amb les titulacions oficials que s’hi imparteixen.  
    
 Les sol·licituds es faran telemàticament a través del Campus Virtual en el termini establit en la convocatòria. Amb l'aplicació electrònica es generarà una còpia en paper de la sol·licitud que es presentarà, amb les signatures corresponents, en el Registre General de la Universitat d'Alacant o en els registres auxiliars situats a les secretaries de centre i a la Seu d'Alacant. Aquesta còpia estarà adreçada al vicerector de Tecnologia i Innovació Educativa.   
    
 El model d'imprès en el qual s'aportarà la informació sol·licitada està disponible en l'adreça web:   
    
 <http://www.ua.es/va/servicios/si/ite/convocatorias/impresos_2010.html>  
    
    
 3. TERMINIS  
    
 - Presentació de sol·licituds: des de l'endemà de publicar-se en el BOUA fins al 30 de març de 2010.   
    
 - Resolució i comunicació de les ajudes: maig de 2010.   
    
 - L'autoarxiu dels materials docents en el RUA (Repositori Institucional de la Universitat d'Alacant) s’haurà de fer abans del 31 de desembre de 2010.  
    
 - Disponibilitat de l'ajuda: l'ajuda concedida només es farà efectiva una vegada publicada l'assignatura en l'OCW-UA.   
    
    
 4. VALORACIÓ DE LES SOL·LICITUDS I CONCESSIÓ D'AJUDES   
    
 Les peticions que es rebran seran analitzades per una Comissió de Valoració i Seguiment presidida pel vicerector de Tecnologia i Innovació Educativa i constituïda per aquests vocals:   
    
 - Director del Secretariat d'Innovació Tecnologicoeducativa   
 - Director del Secretariat de la Biblioteca Universitària  
 - Directora del Secretariat d'Informàtica   
 - Directora del SIBID (Servei d'Informació Bibliogràfica i Documental)   
 - Coordinador de l'OCW-UA   
    
 Aquesta comissió elaborarà un informe raonat prenent en compte la informació i els materials de l'assignatura disponibles en el Campus Virtual, que serà remès a la Comissió d'Innovació Educativa (CIE) perquè procedisca a l'aprovació de les sol·licituds. La mateixa comissió elevarà a la CIE els informes necessaris per a la resolució de les ajudes i l'adopció de l'acord de publicació de les assignatures en l'OCW de la UA. Quan el producte final no presente la qualitat suficient o no complisca els requisits exigits per aquesta convocatòria, es podrà revocar l'autorització provisional de publicació i també la concessió de l'ajuda.  
    
    
    
    
 5. OBLIGACIONS   
    
 Els beneficiaris d'aquestes ajudes es comprometen a:   
    
 1. Autoarxivar en el RUA Docència materials docents que formen part de l'assignatura sol·licitada (temes, anotacions, exercicis resolts, exàmens, vídeos, àudios, descripció de pràctiques, entre altres) i una guia docent en la col·lecció «Guies Docents i Discents».  
 2. Formalitzar el formulari web facilitat per l'Oficina de l'OpenCourseWare en el qual es consignaran aquestes dades del curs: títol del curs, autor o autors, breu descripció del curs, paraules clau, objectius, programa, metodologia, avaluació, cronograma, bibliografia i recursos d'Internet).   
    
 3. Eliminar dels documents que s’arxivaran en el RUA els continguts de terceres persones dels quals NO es tinga permís per a la publicació per continguts dels quals SÍ que es tinga el permís per a la seua publicació o una llicència oberta tipus Creative Commons (aquest és el cas d'imatges, gravats, textos). Substituir els continguts sense permís per referències bibliogràfiques o de la seua localització en Internet.  
    
 4. Afegir la corresponent referència a la font original en els documents de terceres persones que ho requerisquen en el cas de dret de cita.  
    
 5. Eliminar els documents (totals o parcials) de terceres persones usats en la documentació pròpia sobre els quals NO es tinguen drets de reproducció. Substituir aquests documents per referències bibliogràfiques.  
    
 6. Formatar el document incloent-hi una portada en la qual conste el nom de l'autor, la seua adscripció departamental i la menció d’una llicència Creative Commons per a identificar inequívocament el document concret com a propi i reutilitzable per terceres persones sota les condicions d'ús que marca una llicencia CC del tipus Atribució-No Comercial-Compartir Igual.  
    
 7. Col·laborar amb el Vicerectorat de Tecnologia i Innovació Educativa en les accions que s'emprenguen per a difondre aquest projecte.  
    
 Els documents hauran d'estar preferiblement en algun format obert seguint les recomanacions de la Sectorial TIC de la CRUE:   
    
    
 <http://www.ua.es/va/presentacion/vicerrectorado/vr.tie/enlaces/recomendacionescruetic.pdf>  
    
 En cap cas l'ajuda s'aplicarà a remuneracions extraordinàries del personal docent o investigador numerari implicat en el projecte.   
    
    
    
 Alacant, 10 de febrer de 2010  
    
 EL VICERECTOR DE TECNOLOGIA I INNOVACIÓ EDUCATIVA  
 Faraón Llorens Largo





[Carretera Sant Vicent del Raspeig s/n  
03013 Sant Vicent del Raspeig - Alacant  
 Tel. 88 385 6228 - Fax 61 152 2699](https://www.google.es/maps/@64.015356,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12443&trk=tyah&trkInfo=tarId%7A9783703241756%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)